Den 24. juni 2018 vant hun kulestøt under USA-mesterskapet i friidrett 2018, og vant med det sin første nasjonale tittel. I dette mesterskapet fikk hun også sølv i diskos, bak Valarie Allman. Hun representerte USA under Verdenscupen i friidrett 2018, og fikk der tredjeplass i kulestøt, og USA vant denne turneringen sammenlagt. Hun ble også tatt ut til å delta i NACAC-mesterskapet i friidrett 2018 i Canada, og fikk der gull i kulestøt og bronse i diskos, bak Yaime Pérez og Valarie Allman.